مرنال دیو کلکرنی

مرنال دیو کلکرنی  ایک بھارتی فلمی اداکارہ ہے۔ جن کی وجہ شہرت ہندی زبان کا ٹی وی سیریل سون پری ہے۔ وہ ہندی اور مراٹھی ٹی وی ڈراموں اور فلموں میں کام کرتی ہیں۔

ابتدائی زندگی اور شادی 
وہ پونے میں ایک مراٹھی دیشستھا برہمن گھرانے میں 21 جون 1968 کو پیدا ہوئیں ۔ ان کے والدین ڈاکٹر وجے دیو اور وینا دیو ہیں۔ انھوں نے پونے یونیورسٹی سے لسانیات میں ماسٹر ڈگری حاصل کی ہے۔ ان کی ایک بہن ہے جس کا نام مدھورا ہے۔ وہ 11 اپریل 2019 کو اپنے والد سے محروم ہو گئیں جو طویل عرصہ بیمار رہے  ۔
مرنال نے اپنے بچپن کے دوست روچر کلکرنی سے سن 1990 میں شادی کی اور ان کا ایک بیٹا وراجس ہے جو مراٹھی فلمی صنعت کا حصہ ہے  ۔

پیشہ ورانہ زندگی  
مرنال کی عمر 16 سال تھی جب اس نے مراٹھی ٹی وی سیریل "سوامی" میں کردار کے ساتھ اپنے اداکاری کے کیریئر کی شروعات کی تھی وو۔
شروع میں وہ اداکاری کے معاملے میں زیادہ سنجیدہ نہیں تھیں۔ اداکاری کے بجائے وہ فلسفہ میں ڈاکٹریٹ کی ڈگری مکمل کرنا چاہتی تھی لیکن اداکاری اور فنون لطیفہ کی پیش کشیں اس کے راستے آتی رہیں اور آخر کار اس نے 1994 میں اداکاری کے پیشے کو اپنانے کا فیصلہ کیا۔ انہوں نے شری کانت  (سرت چندرا چٹرجی کے ناولوں پر مبنی ایک ٹی وی سیریل) میں اداکاری سے خود کو منوایا۔اس کے علاوہ  دی گریٹ مراٹھا ، دروپدی ، حسرتیں ، میرا بائی ، ٹیچر ، کھیل ، سپرش اور سون پری ان کے مشہور ٹی وی ڈرامے ہیں۔ الفا مراٹھی چینل پر ٹی وی سیریل اوانتیکا میں ان کے کردار کو کافی پذیرائی ملی۔
مرنال متعدد تاریخی کردار ادا کرنے کے لئے بھی مشہور ہیں - دروپدی ، اہیلیا بائی ہولکر، راما بائی، جیجا بائی وغیرہ  ۔ وہ 22 کے قریب ہندی ٹی وی شو کر چکی ہیں۔ انھوں نے ہدایتکاری کے منصوبوں پر توجہ مرکوز کرنے کے لئے ٹی وی سیریل میں اداکاری ترک دی۔
انھوں نے چندھ اشتہارات بھی کیے ہیں۔
مرینال کلکرنی نے مراٹھی کے ساتھ ساتھ بالی ووڈ فلموں میں بھی کام کیا ہے۔مرنال دیو کلکرنی نے ہندی ٹیلی ویژن سیریز نور جہاں میں حبہ خاتون کا کردار نبھایا جسے 2000-2001 میں ڈی ڈی نیشنل پر نشر کیا گیا۔

ہدایتکاری 
مرنال کلکرنی مراٹھی فلم "پریم منجھے پریم منجھے پریم آستا کی ہدایت کاری کر چکی ہیں، اس فلم کی کہانی بھی مرنل کلکرنی نے خود لکھی ۔  اس کے بعد انہوں نے مراٹھی تاریخی ڈرامہ راما مادھو کی ہدایتکاری کی ۔ ====

ایوارڈ 
مرنل کلکرنی مندرجہ ذیل ایوارڈز جیت چکی ہیں۔
2001 میں مراٹھی فلم جوڑی دار (2000) میں اپنے کردار کے لئے بہترین اداکارہ سکرین ایوارڈ۔
فلم تھانگ (دی کویسٹ) کے لئے نیشنل ایوارڈ۔

متعلقہ روابط 
 بھارتی فلمی اداکارا ؤں کی فہرست
 بھارتی سنیما

حوالہ جات 

1958ء کی پیدائشیں
1968ء کی پیدائشیں
1971ء کی پیدائشیں
اکیسویں صدی کی بھارتی اداکارائیں
اکیسویں صدی کے بھارتی فلمی ہدایت کار
بقید حیات شخصیات
بھارتی خواتین فلم ہدایت کار
پونہ کی اداکارائیں
کامنز زمرہ جس کا ربط ویکی ڈیٹا پر ہے
مراٹھی سنیما کی اداکارائیں
مہاراشٹر کے فلم ہدایت کار
ویکی ڈیٹا سے مطابقت رکھنے والی مختصر تفصیل